ಭಾರತದಲ್ಲಿ ಕೋವಿಡ್ ಲಸಿಕೆ ಸಿಗೋದು ಯಾವಾಗ? ಕೇಂದ್ರ ಸರ್ಕಾರದ ಈ ವೆಬ್ಸೈಟ್ನಲ್ಲಿ ಸಿಗಲಿದೆ ಎಲ್ಲಾ ಮಾಹಿತಿ ನವದೆಹಲಿ : ಭಾರತದಲ್ಲಿ ಸಂಭಾವ್ಯ Covid19 ಲಸಿಕೆಯನ್ನು ಅಭಿವೃದ್ಧಿಪಡಿಸುವ ಸ್ಪರ್ಧೆಯ ನಡುವೆ, ಭಾರತ ಸರ್ಕಾರ ವು ದೇಶದಲ್ಲಿ ಉತ್ಪಾದಿಸಲಾಗುತ್ತಿರುವ ವಿವಿಧ Covid19 ಲಸಿಕೆಯ ಬಗ್ಗೆ ಮಾಹಿತಿ ಮತ್ತು ಅಪ್ ಡೇಟ್ ಗಳಿಗಾಗಿ ಆನ್ ಲೈನ್ ಪೋರ್ಟಲ್ ಅನ್ನು ಆರಂಭಿಸಿದೆ ಎಂದು ಕೇಂದ್ರ ಆರೋಗ್ಯ ಸಚಿವ ಹರ್ಷ ವರ್ಧನ್ ಘೋಷಿಸಿದ್ದಾರೆ. ಭಾರತೀಯ ವೈದ್ಯಕೀಯ ಸಂಶೋಧನಾ ಮಂಡಳಿ ಐಸಿಎಂಆರ್ ತಾಣದಲ್ಲಿ ಲಭ್ಯವಿರುವ ಆನ್ ಲೈನ್ ಪೋರ್ಟಲ್ನಲ್ಲಿ, ಭಾರತದಲ್ಲಿ ಲಸಿಕೆ ಅಭಿವೃದ್ಧಿಗೆ ಸಂಬಂಧಿಸಿದ ಎಲ್ಲಾ ಮಾಹಿತಿಗಳು ಲಭ್ಯವಿದೆ ಅಂತ ಅವರು ತಿಳಿಸಿದ್ದಾರೆ. ಪ್ರತಿಯೊಬ್ಬರೂ ಆ ಪೋರ್ಟಲ್ ಗೆ ಆನ್ ಲೈನ್ ಗೆ ಹೋಗಿ, ಲಸಿಕೆಗಳ ಬಗ್ಗೆ ಸಮಕಾಲೀನ ಸಂಶೋಧನೆಅಭಿವೃದ್ಧಿ ಮತ್ತು ವೈದ್ಯಕೀಯ ಪ್ರಯೋಗಗಳಿಗೆ ಸಂಬಂಧಿಸಿದ ಮಾಹಿತಿಯನ್ನು ನೋಡಲು ಸಾಧ್ಯವಾಗುತ್ತದೆ ಎಂದು ಐ.ಸಿ.ಎಮ್.ಆರ್ ನ 100 ವರ್ಷಗಳ ಇತಿಹಾಸದ ಟೈಮ್ ಲೈನ್ ಕುರಿತ ಪತ್ರಿಕಾಗೋಷ್ಠಿಯಲ್ಲಿ ವರ್ಧನ್ ಹೇಳಿದದ್ದಾರೆ. ಇದೇ ವೇಳೇ ಅವರು ಮಾತನಾಡುತ್ತ ಐಸಿಎಂಆರ್ ನ 100 ವರ್ಷಗಳ ಇತಿಹಾಸಕಾಲದ ಟೈಮ್ ಲೈನ್ ಅನ್ನು ಇಂದು ಅದರ ಆವರಣದಲ್ಲಿ ಬಿಡುಗಡೆ ಮಾಡುವುದು ನನಗೆ ಹೆಮ್ಮೆಯ ವಿಷಯ. ಇದಕ್ಕೆ ಸಂಬಂಧಿಸಿದ ವಿಜ್ಞಾನಿಗಳ ಕೊಡುಗೆ ಯನ್ನು ಸ್ಮರಣೀಯವಾಗಿಸಿಮುಂಬರುವ ವಿಜ್ಞಾನಿಗಳಿಗೆ ಸ್ಫೂರ್ತಿದಾಯಕವಾಗಿದೆ ಅಂತ ತಿಳಿಸಿದರು. ಪ್ರಸ್ತುತ ಮೂರು ಕೋವಿಡ್19 ಲಸಿಕೆಗಳ ವೈದ್ಯಕೀಯ ಪ್ರಯೋಗಗಳ ವಿವಿಧ ಹಂತಗಳ ಮೇಲೆ ಭಾರತವು ಕಾರ್ಯನಿರ್ವಹಿಸುತ್ತಿದ್ದು, ಆಕ್ಸ್ ಫರ್ಡ್ ವಿಶ್ವವಿದ್ಯಾಲಯ ಅಭಿವೃದ್ಧಿಪಡಿಸಿರುವ ಮತ್ತು ಸೀರಮ್ ಇನ್ ಸ್ಟಿಟ್ಯೂಟ್ ಆಫ್ ಇಂಡಿಯಾ ಎಸ್ ಐಐ ತಯಾರಿಸಿರುವ ಕೋವಿಡ್ 19 ಲಸಿಕೆ ಕೋವಿಶೀಲ್ಡ್ ನ ಮೂರನೇ ಹಂತದ ವೈದ್ಯಕೀಯ ಪ್ರಯೋಗದ ಹಂತ3 ಅಥವಾ ಕೊನೆಯ ಹಂತದ ಪರೀಕ್ಷೆ ಮಹಾರಾಷ್ಟ್ರದ ಪುಣೆಯ ಸಸೂನ್ ಜನರಲ್ ಆಸ್ಪತ್ರೆಯಲ್ಲಿ ಸೋಮವಾರ ಆರಂಭವಾಗಿದೆ ಎಂದು ಹಿರಿಯ ಅಧಿಕಾರಿಯೊಬ್ಬರು ತಿಳಿಸಿದ್ದಾರೆ.